Christelike Dokter In Indië Aangekla Omdat Sy Verkondig Het Dat Jesus Genees - Joy! Digital
Christelike Dokter In Indië Aangekla Omdat Sy Verkondig Het Dat Jesus Genees
In Indië is die Christen-dokter, Sandhya Tiwari, geskors uit die Kill Corona-program. Daarna is Tiwari aangekla vanweë die stelling dat almal wat korona kry, tot Jesus moet bid. Benewens die aanbevole dieet het die dokter ook Christelike pamflette uitgedeel as deel van die program. "Wat is verkeerd daarmee om te sê dat Jesus genees? Ek dwing niemand om hulle te bekeer nie," het Tiwari in 'n video gesê wat op Twitter versprei het.
Nadat dié video op Twitter geplaas is, is Tiwari by die polisiekantoor ondervra. "Dit is die toestand van godsdiensvryheid. Ons kan in hegtenis geneem word as iemand tot bekering kom.
In Indië geld daar al 50 jaar lank 'n antibekeringswet. Hierdie wet is die maklikste manier om Christene van die reg te ontneem om oor hulle geloof te getuig. Daar mag byvoorbeeld nie oor die hemel of hel gepraat word nie en as daar ná 'n Christelike byeenkoms iets te ete aan Hindoes aangebied word, kan dit ook beskou word as 'n vorm van poging tot bekering.
Die gerug in Indië is dat mense op groot skaal tot bekering kom. Hierdie aanname is nie op feite gegrond nie. Die Christendom beslaan al jare lank slegs 2,3% van die totale bevolking van Indië.